На основу члана 32. Закона о локалној самоуправи („Службени гласник РС“ број 129/07, 83/14-др.закон и 101/16-др. закон), а у вези са чланом 238. став1. тачка 1. Закона о привредним друштвима („Службени гласник РС”, број 36/11, 99/11, 83/14 – др. закон и 5/15) и члана 41. и 138. Статута Општине Владичин Хан („Службени гласник Пчињског округа” број 21/08 и 8/09 и „Службени гласник Града Врања“ број 11/13), Скупштина Општине Владичин Хан, на седници одржаној 26.02.2017. године, донела је

**ОДЛУКУ**

**О ПОКРЕТАЊУ ИНИЦИЈАТИВЕ**

**ЗА ПРЕСТАНАК ДРУШТВА СА ОГРАНИЧЕНОМ ОДГОВОРНОШЋУ ЗА УПРАВЉАЊЕ СЛОБОДНОМ ЗОНОМ ЈУГ- ВЛАДИЧИН ХАН, ВЛАДИЧИН ХАН**

**Члан 1.**

Покреће се иницијатива за престанак Друштва са ограниченом одговорношћу за управљање Слободном зоном Југ-Владичин Хан, Владичин Хан, матични број 20896701, ПИБ 107917121, са седиштем у Владичином Хану, ул. Светосавска број 1, у поступку ликвидације.

**Члан 2.**

Овлашћује се председник Општине Владичин Хан да у име Општине Владичин Хан као члана - суоснивача привредног друштва из члана 1. ове одлуке, преузме све радње потребне за спровођење поступка за престанак овог привредног друштва у поступку ликвидације, у складу са законом.

**Члан 3.**

Ова Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-23/8/2017-01**

**ПРЕДСЕДНИЦА,**

**Данијела Поповић**